...is nogal drasties. Daar is soveel ander onderwerpe wat ernstiger aandag geniet waarvan hy kennis dra - Litouse grammatika, Noorse grammatika en al daardie ander tale wat hy ken. Of wat ook al. Ek hoop wel, indien hy die Afrikaanse Wikipedia om watter rede dan nou ook verlaat het, hy by 'n ander kleiner taaltjie sal aanklop. Die grootste sendingsveld is juis daar waar hy hom nou bevind: Skots-Gaelies, Iers-Gaelies, Kornies, Wallies. En daardie groepies sukkel om aan die lewe te bly, want die volksgees is onwillig. Hy sal vir enigeen van hulle 'n aanwins wees. Suidpunt (kontak) 09:03, 8 September 2017 (UTC)
Wat vir een persoon 'n meningverskil is, is vir die volgende persoon 'n beginsel saak. Dis die kleinjakkalsies.... Toe ek in 2009 hier begin het was die Gemeenskap baie strenger as vandag, tot my spyt. Ek staan minder maar beter kwaliteit artikels voor. Ek het nog nie vergeet van die Facebook saak nie, om die waarheid te sê ek het dit met die WikimediaZA kommittee bespreek. Oesjaar (kontak) 10:26, 8 September 2017 (UTC)
Dis wonderlik (seker in die geval maar wat oor die?) dat ons, soos die Engelse projek, die wikibeleide van Neutraliteit en Noemenswaardigheid wil implementeer. Maar waar is hierdie concern vir duidelike (en duisende) onensiklopediese bladsye soos De Goede Hoop Koshuis en al die en die sulke goed? (om net 'n paar te noem)
Dit maakie sin vir my nie want hierdie duisende bladsye is op 'n heeltemal onneutrale manier geskryf en die onderwerp word dikwels daarin verheerlik. Die ensiklopediese noemenswaardigheid (of die gebrek daaraan) van die bladsye is ook duidelik; vir 'n ewekansige voorbeeld tik net Dwight Snyman in Google en se vir my hoeveel betroubare, derde party en ensiklopediese bronne jy gevind het. Absoluut niks. Maar dis interessant af.wikipedia.org het 'n groot, lang artikel oor hom.
Ek stem vir die implementering van ons wikibeleide; as die onderwerp nie ensiklopedies noemenswaardig is nie, moet dit seker verwyder word. MAAR sekere (julle weet waarna ek verwys) artikels kan nie immuniteit kry nie, ons kan nie dubbele standaarde op Wikipedia hê nie. Dit ondermyn die kwaliteit van die projek en skep 'n negatiewe atmosfeer op afwiki.
Wat 'n negatiewe atmosfeer hier skep, is wanneer ongeletterdes inkom en die wysigings van gevestigde gebruikers ongedaan maak sonder bespreking. Die artikel Dwight Snyman het 'n bronnelys. As jy die verifieerbaarheid van die artikel wil betwis, of De Goede Hoop Koshuis vir verwydering wil nomineer, is jy welkom om so te maak ingevolge die riglyne van die projek. Dieselfde geld enige ander artikel op die Afrikaanse Wikipedia. K175 (kontak) 19:07, 9 September 2017 (UTC)
Nazeer het vir my op enwiki laat weet dat hy 'n RfC op meta oopgemaak het oor sy sperring, en gevra dat ek dit hier bekend maak. --Slashme (kontak) 19:52, 9 September 2017 (UTC)
Ek raai die probleem is dat elkeen tot 'n mate sy eie interpretasie het van die noemenswaardigheid beleid. Ek wou onlangs van al die tafeltennisgoeters ontslae raak, maar ander mense het anders gevoel. Dis ok. Dis hoekom ons hieroor praat. 'n Jong koshuis is definitief nie op sy eie noemenswaardig nie, maar in hierdie geval het die mediadekking en die ongewone aard van die koshuis ('n eerste in 'n paar opsigte vir Tukkies, soos ek verstaan), 'n teenargument moontlik gemaak. Wat Dwight Snyman betref: mense wat in die 1800's geleef het, sal noodwendig bietjie moeiliker wees, en natuurlik sal Google minder oor hulle hê. Mens moet eenvoudig die gesprek voer as 'n spesifieke geval iemand werklik pla. In hierdie geval is daar wel bronne (selfs foto's), en daar is voor die hand liggende relevansie in terme van ander artikels (alhoewel ek besef dat dit as 'n kringargument gesien kan word). As daar ongelukkigheid is oor administrateurs se optrede, voel ek moet die gesprek so ver moontlik hier geskied. Ek sien Nazeer is tans geblok met rede "afkoelperiode" wat maak dat hy nie nou hier kan kommentaar lewer nie. Ek hoop die betrokkenes kan die gesprek binnekort op 'n beskaafde manier voortsit. Ek sien Nazeer het gevra hoe K175 nog 'n administrateur kan wees. K175 het gevra om van sy aanstelling onthef te word, en ek glo 'n burokraat sal sy versoek eersdaags toestaan. Alhoewel ek al baie werk aan beleid hier gedoen het, hoop ek dat almal ook 'n ander doel voor oë sal hou: om mekaar te help om 'n goeie Afrikaanse ensiklopedie te skryf. Die beleid is immers slegs daar om juis dít te fasiliteer. Die beleid is nie ten eerste daar om mense mee oor die kop te slaan nie. Ek glo wel dit kan baie help, veral as ons die selfde hoofdoel in gedagte het. --Alias (kontak) 16:38, 12 September 2017 (UTC)
Die stalletjie was toe soos altyd 'n dawerende sukses: soveel mense het verbygekom wat óf nie geweet het dat hulle Wikipedia kan bewerk nie, of mag bewerk nie. Ons het baie mense uitgenooi om by ons 'n draai te gooi, aangesien ons 'n kantoortjie in die stad het. Ek sou hoogs aanbeveel, as julle 'n moontlikheid sien, om 'n stalletjie op iets soos die KKNKV or Grahamstown te kry. Mense is mal daaroor om Wikipediane in lewende lywe te ontmoet en te vertel wat alles wonderlik of afgryslik is oor Wikipedia. Ek het selfs met 'n regte-egte plat-aarde voorstaander gesels. Dit is ook die tipe ding waarvoor persoonlike befondsing daar is, so daar is beslis reisgeld as 'n mens goed vooraf beplan. --Slashme (kontak) 18:48, 11 September 2017 (UTC)